**Mjesto, datum 2015.**

**Javni natječaj/Javni poziv za financiranje projekata udruga [koje doprinose razvoju kapaciteta udruga za pružanje socijalnih usluga u zajednici].**

(1) Davatelj financijskih sredstavapoziva udruge koje su programski usmjerene na rad u području razvoja socijalnih usluga da se prijave na financijsku podršku projektima koji doprinose razvoju kapaciteta udruga za pružanje socijalnih usluga u zajednici.

(2) Udruge sukladno ovom Natječaju mogu prijaviti projekt za sljedeća prioritetna područja:

* **Prioritetno područje 1 – Jačanje kapaciteta udruga za rad sa sljedećim skupinama: osobama s invaliditetom, djeci i njihovim obiteljima, mladima i starijim osobama**
* **Prioritetno područje 2 – Jačanje kapaciteta udruga za doprinos procesu deinstitucionalizacije**

(3) Udruge mogu prijaviti **projekt koji doprinosi razvoju kapaciteta udruga za pružanje socijalnih usluga u zajednici** za sljedeće aktivnosti:

* jačanje kapaciteta OCD-a za razvoj i upravljanje ljudskim potencijalima
* jačanje kapaciteta OCD-a za upravljanje i koordiniranje volonterima, izobrazba volontera i razvoj volonterskih programa za pružanje socijalnih usluga, provedba volonterskih pilot programa (uključujući zapošljavanje koordinatora volontera)
* razvoj i uvođenje sustava osiguranja kvalitete OCD-a u pružanju socijalnih usluga
* razvoj alata za praćenje provedbe i evaluaciju kvalitete i opsega socijalnih usluga u zajednici
* mentoriranje i osposobljavanje zaposlenika lokalnih OCD-a koji djeluju u području pružanja socijalnih usluga (uključujući stručno osposobljavanje za rad u tim OCD-ima)
* uspostavljanje mobilne podrške malim lokalnim OCD-ima za pružanje socijalnih usluga
* unapređivanje znanja i razvijanje vještina zaposlenika i volontera OCD-a za pružanje specifične socijalne usluge
* unapređivanje znanja i razvijanje vještina zaposlenika i volontera OCD-a za zagovaranje i osnaživanje korisnika socijalnih usluga
* razvijanje inovativnih socijalnih usluga OCD-a
* aktivnosti usmjerene na poticanje komunikacije OCD-a s općom, ciljanom i stručnom javnosti u području socijalnih usluga
* aktivnosti usmjerene poticanju lokalnih vlasti, javnih institucija i poslovnog sektora za suradnju s civilnim društvom u planiranju i pružanju socijalnih usluga u zajednici.

(4) Ukupno planirana vrijednost Natječaja je **\_\_\_\_\_\_\_\_\_\_\_\_\_\_\_ kuna**.

**Najmanji** iznos financijskih sredstava koji se može prijaviti i ugovoriti po pojedinom projektu je **\_\_\_\_\_\_\_\_\_\_\_ kuna**, a **najveći** iznos po pojedinom projektu je **\_\_\_\_\_\_\_\_\_\_\_ kuna.**

(5) Rok za podnošenje prijedloga projekata i programa je **30** **dana**, a završava **datum, 2015. godine.**

(6) Svaka udruga može prijaviti i ugovoriti najviše dva projekta u okviru ovog Natječaja, ali samo jedan projekt po prioritetnom području Natječaja, na razdoblje provedbe do 12 mjeseci. Ista udruga može biti partner na više projekata unutar prioritetnih područja Natječaja.

Prijavu projekta na Natječaj može podnijeti udruga koja je upisana u Registar udruga i djeluje najmanje jednu godinu u Republici Hrvatskoj zaključno s danom objave Javnog natječaja/Javnog poziva, koja je programski usmjerena na rad u području pružanja socijalnih usluga što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema davatelju financijskih sredstavate svim drugim davateljima financijskih sredstava iz javnih izvora.

Prije potpisa ugovora udruga će morati priložiti dokaze da se protiv odgovorne osobe u udruzi i voditelja projekta ne vodi kazneni postupak, te da udruga ima podmirene sve doprinose i plaćen porez.

(7) Kako se može ostvariti prednost u financiranju projekta i tko nema pravo prijave na Javni natječaj/Javni poziv detaljno je opisano u Uputama za prijaviteljena Javni natječaj/Javni poziv za financiranje projekata koji doprinose razvoju kapaciteta udruga za pružanje socijalnih usluga u zajednici.

(8) Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama davatelja financijskih sredstava (adresa mrežnih stranica).

Natječajnu dokumentaciju treba poslati preporučeno poštom, putem dostavljača ili osobno (predaja u urudžbenom uredu) na sljedeću adresu:

Adresa davatelja financijskih sredstava

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje na Javni natječaj/Javni poziv za financiranje projekata koji doprinose razvoju kapaciteta udruga za pružanje socijalnih usluga u zajednici.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog natječaja/Javnog poziva.

(9) Sva pitanja vezana uz ovaj Javni natječaj/Javni poziv mogu se postaviti isključivo elektroničkim putem, slanjem upita na adresu elektronske pošte: adresa elektroničke pošte davatelja financijskih sredstava.